OpenLLM-France/wikimedia huggingface dataset:
# Simfonia núm. 5 (Pettersson)

La Simfonia núm. 5 va ser composta per Allan Pettersson entre 1960 i 1962 i es va estrenar el 8 de novembre de 1963 durant una actuació del cicle de concerts Nutida Musik, amb l'Orquestra Simfònica de la Ràdio Sueca sota la direcció de Stig Westerberg. Té una durada d'uns 41 minuts.

## Recepció

L'obra va representar un triomf per a Pettersson, que feia dos anys que no presentava cap nova creació (la Simfonia núm. 4 s'havia estrenat el gener de 1961), i li va merèixer el premi de música del diari Expressen aquell desembre.
En un article de la revista Nutida Musik sobre la Simfonia núm. 5 de Pettersson, Goran Fant defineix Pettersson com ‘l’últim simfonista’, tot destacant que, per a ell, el concepte de simfonia no es reduïa a l’antic model de quatre moviments.

## Música

La Cinquena Simfonia consta d’un sol moviment. Tot i això, es pot percebre una estructura tripartida: una introducció, una exposició central que inclou un desenvolupament i una lenta coda. Cada secció presenta una gran extensió.
L'obra es basa en un motiu cromàtic de quatre notes, del qual deriva tot el material temàtic. Tot i l'ús de tècniques dodecatòniques influenciades per Schönberg, el llenguatge de Pettersson manté una expressivitat única que oscil·la entre la tonalitat i l’atonalitat, reflectint el seu estil profundament personal.
Els darrers anys de Pettersson van estar marcats pel patiment. Hospitalitzat el 1963, se li va diagnosticar un reumatisme crònic que el va afectar fins a la seva mort el 1980. Malgrat això, va seguir component intensament, convertint la seva lluita en una part essencial de la seva música, com es veu clarament a la Cinquena Simfonia.

## Referències

* 1 2 3 Olsson, Per-Henning. «ymphonies 5 & 7». BIS. [Consulta: 9 març 2025].
* 1 2 3 Skans, Per. «Symphony no. 5 / Viola Concerto». BIS. [Consulta: 8 març 2025].
# Wheelerigobius wirtzi

Wheelerigobius wirtzi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,5 cm de longitud total.

## Hàbitat

És un peix marí, de clima tropical i demersal que viu fins a 1 m de fondària.

## Distribució geogràfica

Es troba a l'Atlàntic oriental central: el Camerun i São Tomé.

## Observacions

És inofensiu per als humans.

## Referències

* ↑ Miller P. J., 1981. The systematic position of a west African gobioid fish, Eleotris maltzani Steindachner. Zool. J. Linn. Soc. v. 73 (núm. 3). 273-286.
* ↑ BioLib (anglès)
* ↑ Miller, P. J., 1988. New species of Corcyrogobius, Thorogobius and Wheelerigobius from west Africa (Teleostei: Gobiidae). J. Nat. Hist. v. 22 (núm. 5): 1245-1262.
* 1 2 3 4 FishBase (anglès)
* ↑ Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* ↑ Afonso, P., F.M. Porteiro, R.S. Santos, J.P. Barreiros, J. Worms i P. Wirtz, 1999. Coastal marine fishes of São Tomé Island (Gulf of Guinea). Arquipélago 17(A):65-92.
* ↑ Debelius, H., 1998. Fischführer Mittelmeer und Atlantik. Jahr Verlag GmbH & Co., Hamburg. 305 p.

## Bibliografia

* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Vardeis

Els vardeis (en llatí vardaei, en grec antic Οὐαρδαῖοι), també anomenats ardiais (grec αρδιαῖοι) per Estrabó, eren una tribu d'Il·líria que vivia a l'altre costat de l'illa de Faros, segons Claudi Ptolemeu i Plini el Vell, mentre que altres fonts el situen a la regió del puig Ardian, al centre de Dalmàcia.
Titus Livi diu que el cònsol Servi Fulvi Flac els va sotmetre l'any 135 aC. Eren un dels pobles que parlaven les llengües il·líries.

## Referències

* ↑ Smith, William (ed.). «Vardaei». Dictionary of Greek and Roman Geography (1854). [Consulta: 26 gener 2021].
# Kingstown (Maryland)

Kingstown és una concentració de població designada pel cens dels Estats Units a l'estat de Maryland. Segons el cens del 2000 tenia 1.644 habitants.

## Demografia

Segons el cens del 2000, Kingstown tenia 1.644 habitants, 668 habitatges, i 486 famílies. La densitat de població era de 283,4 habitants/km².
Dels 668 habitatges en un 31,1% hi vivien nens de menys de 18 anys, en un 60,6% hi vivien parelles casades, en un 10,2% dones solteres, i en un 27,2% no eren unitats familiars. En el 22,9% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,88.
Per edats la població es repartia de la següent manera: un 24,5% tenia menys de 18 anys, un 5,1% entre 18 i 24, un 24,9% entre 25 i 44, un 27,1% de 45 a 60 i un 18,4% 65 anys o més.
L'edat mediana era de 42 anys. Per cada 100 dones de 18 o més anys hi havia 88,6 homes.
La renda mediana per habitatge era de 49.539 $ i la renda mediana per família de 59.063 $. Els homes tenien una renda mediana de 40.820 $ mentre que les dones 26.167 $. La renda per capita de la població era de 26.616 $. Entorn de l'1,3% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Kingstown». American Fact Finder. Oficina del Cens dels Estats Units, 12-01-2010.
# OS/400

L'OS/400 és un sistema operatiu utilitzat en la línia de miniordinadors AS/400, actualment servidors Power Systems d'IBM. El sistema operatiu OS/400 va aparèixer al mercat el 1988 alhora que la línia de miniordinadors AS/400, anomenats servidors midrange en l'argot d'IBM. Posteriorment va passar a anomenar-se i5/OS, i més tard el nom es va canviar a IBM i el 2008 quan es van introduir els sistemes Power d'IBM.
L'OS/400 té subsistemes incorporats que li permeten executar aplicacions dels sistemes /3x d'IBM en el maquinari de l'AS/400 de forma nativa o bé modificat. En les últimes versions també poden executar-se aplicacions AIX (mitjançant PASE) i instal·lar-se Linux en particions lògiques (LPAR).

## Enllaços i referències

* iSeries (IBM)
# Districte de Mauriac

El Districte de Mauriac és un dels tres districtes del departament francès de Cantal, a la regió d'Alvèrnia-Roine-Alps. Té 6 cantons i 55 municipis. El cap és la sotsprefectura de Mauriac.

## Cantons

Cantó de Camps de Tarentaine-Marchal, cantó de Mauriac, cantó de Plèus, cantó de Riòm de las Montanhas, cantó de Sanhas, cantó de Salèrn

## Vegeu també

* Cantons del Cantal
# Meridià 3 a l'est

El meridià 3 a l'est de Greenwich és una línia de longitud que s'estén des del pol Nord a través de l'oceà Àrtic, l'oceà Atlàntic, Europa, l'Àfrica, l'oceà Antàrtic i Antàrtida al pol Sud.
El meridià 3 a l'est forma un cercle màxim amb el meridià 177 a l'oest.
Com tot els altres meridians, la seva longitud correspon a una semicircumferència terrestre, són 20.003,932 km. Al nivell de l'equador, la seva distància del meridià de Greenwich és de 334 km

## De Pol a Pol

Des del pol Nord i dirigint-se cap al sud fins al pol Sud, el meridià 3 a l'Est passa per:
    Coordenades País, territori o mar Notes 90° 0′ N, 3° 0′ E﻿ / ﻿90.000°N,3.000°E﻿ / 90.000; 3.000﻿ (Oceà Àrtic) Oceà Àrtic 81° 29′ N, 3° 0′ E﻿ / ﻿81.483°N,3.000°E﻿ / 81.483; 3.000﻿ (Oceà Atlàntic) Oceà Atlàntic 61° 0′ N, 3° 0′ E﻿ / ﻿61.000°N,3.000°E﻿ / 61.000; 3.000﻿ (Mar del Nord) Mar del Nord 51° 16′ N, 3° 0′ E﻿ / ﻿51.267°N,3.000°E﻿ / 51.267; 3.000﻿ (Bélgica) Bèlgica 50° 46′ N, 3° 0′ E﻿ / ﻿50.767°N,3.000°E﻿ / 50.767; 3.000﻿ (França) França 42° 29′ N, 3° 0′ E﻿ / ﻿42.483°N,3.000°E﻿ / 42.483; 3.000﻿ (Espanya) Espanya 41° 46′ N, 3° 0′ E﻿ / ﻿41.767°N,3.000°E﻿ / 41.767; 3.000﻿ (Mar Mediterrània) Mar Mediterrània 39° 55′ N, 3° 0′ E﻿ / ﻿39.917°N,3.000°E﻿ / 39.917; 3.000﻿ (Espanya) Espanya Illa de Mallorca 39° 18′ N, 3° 0′ E﻿ / ﻿39.300°N,3.000°E﻿ / 39.300; 3.000﻿ (Mar Mediterrània) Mar Mediterrània Passa just a l'est de l'Illa de Cabrera, Espanya 36° 49′ N, 3° 0′ E﻿ / ﻿36.817°N,3.000°E﻿ / 36.817; 3.000﻿ (Algèria) Algèria Passa just a l'oest d'Alger 19° 56′ N, 3° 0′ E﻿ / ﻿19.933°N,3.000°E﻿ / 19.933; 3.000﻿ (Mali) Mali 15° 21′ N, 3° 0′ E﻿ / ﻿15.350°N,3.000°E﻿ / 15.350; 3.000﻿ (Níger) Níger 12° 16′ N, 3° 0′ E﻿ / ﻿12.267°N,3.000°E﻿ / 12.267; 3.000﻿ (Benin) Benín 9° 4′ N, 3° 0′ E﻿ / ﻿9.067°N,3.000°E﻿ / 9.067; 3.000﻿ (Nigèria) Nigèria 6° 24′ N, 3° 0′ E﻿ / ﻿6.400°N,3.000°E﻿ / 6.400; 3.000﻿ (Oceà Atlàntic) Oceà Atlàntic Passa just a l'oest de l'illa de Bouvet, Noruega 60° 0′ S, 3° 0′ E﻿ / ﻿60.000°S,3.000°E﻿ / -60.000; 3.000﻿ (Oceà Antàrtic) Oceà Antàrtic 69° 57′ S, 3° 0′ E﻿ / ﻿69.950°S,3.000°E﻿ / -69.950; 3.000﻿ (Antarctica) Antàrtida Terra de la Reina Maud, reclamat per Noruega

## Referències

* ↑ T. Vincenty. «Direct and Inverse Solutions of Geodesics on the Ellipsoid with application of nested equation», 01-04-1975.
* ↑ «Vincenty formula for distance between two Latitude/Longitude points».

## Vegeu també

* Meridià 2 a l'est
* Meridià 4 a l'est
# Supercúmul de Sarasvati

El supercúmul de galàxies de Sarasvati és una de les majors estructures de galàxies de l'univers i la segona més llunyana respecte a la Terra que es coneix (2017).
Aquest supercúmul s'hi troba a 4000 milions d'anys llum, gairebé l'edat de la Terra, en direcció a la constel·lació dels Peixos, a la regió Stripe 82 del SDSS. Va ser descobert en 2017 per astrònoms del Centre Interuniversitari per a l'Astronomia i Astrofísica (IUCAA) i l'Institut Indi de l'Educació i Recerca Científica (ISSER), institucions acadèmiques d'Índia, mitjançant l'Sloan Digital Sky Survey, un projecte cartogràfic astronòmic que ha produït els mapes tridimensionals més precisos de l'univers visible. El seu diàmetre és d'uns 600 milions d'anys llum. La densitat de les seves galàxies és molt alta i la grandària típica d'una d'elles és d'al voltant de 250 000 anys llum. Inclou uns 43 cúmuls massius de galàxies. Només hi ha uns pocs supercúmuls de galàxies equiparables a aquest, com el supercúmul de Shapley i la Gran Barrera Sloan: està entre les tres majors estructures trobades fins avui i és la segona més llunyana respecte a la Terra. El nom de Sarasvati amb què ha estat batejat és el d'un riu nomenat en el text més antic d'Índia, el Rigveda, i també és el nom de la deessa hindú del coneixement, la música, l'art i la saviesa.

## Referències

* 1 2 3 Somak Raychaudhury «Saraswati: An Extremely Massive ∼200 Megaparsec Scale Supercluster». Astrophysical Journal, 1, 19-07-2017, pàg. 25. DOI: 10.3847/1538-4357/AA7949.
* ↑ Joydeep Bagchi, Shishir Sankhyayan, Prakash Sarkar, Somak Raychaudhury, Joe Jacob, Pratik Dabhade, "Saraswati: An Extremely Massive ~ 200 Megaparsec Scale Supercluster", en The Astrophisical Journal núm. 2 (10 de juliol de 2017)
* ↑ Domínguez, Nuño «Descubierta Sarasvati, una de las mayores estructuras del universo». , 13-07-2017.
* ↑ «Saraswati, una de las estructuras más grandes del Universo». , 14-07-2017.
# Cantó de Bastia-4

El cantó de Bastia-4 és una divisió administrativa francesa situat al departament de l'Alta Còrsega i a la Col·lectivitat Territorial de Còrsega. Comprèn el districte de Cimballo de Bastia.

## Administració

Llista de consellers generals :
| Període | Identitat | Partit | Qualitat |
| 2001- | Jean-Baptiste Raffalli | PRG | |

## Composició

Llista de municipis :
| Nom | Població | Codi Postal | Codi Insee |
| Bastia | 37 884 (1) | 20200 | 2B033 |
(1) fracció de municipi

## Enllaços externs

* pla del cantó de Bastia-4 a Mapquest
# Aulus Postumi Albí (cònsol 99 aC)

Aulus Postumi Albí (llatí: Aulus Postumius A. f. Sp. n. Albinus) va ser un magistrat romà. Formava part de la gens Postúmia, una antiga família romana d'origen patrici.
Era net d'Espuri Postumi Albí Magne, i probablement fill d'Aulus Postumi Albí. Va ser cònsol l'any 99 aC juntament amb Marc Antoni. Durant el seu govern es va aprovar un senatusconsultum sobre un tema religiós, relatiu al fet de què s'havien mogut les llances de Mart, segons explica Aulus Gel·li. Ciceró diu d'ell que era un bon orador.
Es coneixen diverses monedes que fan referència a aquest Postumi Albí.

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 92.
* ↑ Aulus Gel·li. Les nits àtiques. IV,6
* ↑ Ciceró. Brutus. 35
# Kent Narrows

Kent Narrows és una concentració de població designada pel cens dels Estats Units a l'estat de Maryland. Segons el cens del 2000 tenia 567 habitants.

## Demografia

Segons el cens del 2000, Kent Narrows tenia 567 habitants, 277 habitatges, i 188 famílies. La densitat de població era de 223,4 habitants/km².
Dels 277 habitatges en un 10,8% hi vivien nens de menys de 18 anys, en un 65,3% hi vivien parelles casades, en un 1,8% dones solteres, i en un 31,8% no eren unitats familiars. En el 24,9% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,38.
Per edats la població es repartia de la següent manera: un 9,7% tenia menys de 18 anys, un 2,8% entre 18 i 24, un 19,2% entre 25 i 44, un 47,8% de 45 a 60 i un 20,5% 65 anys o més.
L'edat mediana era de 53 anys. Per cada 100 dones de 18 o més anys hi havia 92,5 homes.
La renda mediana per habitatge era de 95.239 $ i la renda mediana per família de 99.467 $. Els homes tenien una renda mediana de 83.471 $ mentre que les dones 42.813 $. La renda per capita de la població era de 48.899 $. Cap de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kent Narrows». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Kent Narrows». American Fact Finder. Oficina del Cens dels Estats Units, 12-01-2010.
# DisplayWrite

DisplayWrite fou un programari de processament de textos desenvolupat i comercialitzat per IBM per a la seua línia d'ordinadors IBM PC. Els formats d'arxiu utilitzats van ser el RFT (revisable format text) i el DCA (document content architecture), amb les extensions d'arxiu del mateix nom. Ambdós formats eren estàndard als mainframes d'IBM.
El DisplayWrite estava basat en un microordinador especialitzat en processament de textos d'IBM anomenat IBM Displaywriter System.
DisplayWrite/370, una versió molt més avançada amb suport de gràfics i WYSIWYG, encara es comercialitza hui dia, estant disponible per a la sèrie d'ordinadors mainframe IBM zSeries (vegeu IBM Displaywriter (en anglés)).

## Referències

* ↑ «DisplayWrite 4». [Consulta: 8 octubre 2020].
# Vanmanenia caldwelli

Vanmanenia caldwelli és una espècie de peix de la família dels balitòrids i de l'ordre dels cipriniformes que es troba a la Xina.

## Referències

* ↑ Hora S. L. 1932. Classification, bionomics and evolution of homalopterid fishes. Mem. Indian Mus. v. 12 (núm. 2). 263-330.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (editors) 1999. Latin-Chinese dictionary of fishes names. The Sueichan Press, Taiwan.
# Liudmila Xixova

Liudmila Xixova (Nijni Nóvgorod, 1 de juny de 1940 - Nijni Nóvgorod, 21 de febrer de 2004) fou una tiradora d'esgrima russa, especialista en floret, que va competir sota bandera de la Unió Soviètica durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va guanyar la medalla d'or en la prova del floret per equips del programa d'esgrima. Quatre anys més tard, als Jocs de Tòquio, va guanyar la medalla de plata en la mateixa prova.
Una vegada retirada va treballar en una clínica prenatal i en una maternitat, però deixà la feina per treballar com a entrenadora d'esgrima. Fou entrenadora durant més de 18 anys, formant a nombrosos tiradors d'esgrima de primer nivell.

## Referències

* ↑ «Olympedia – Lyudmila Shishova». [Consulta: 8 agost 2023].
* ↑ «ШИШОВА Людмила Николаевна | Российские спортсмены | Спортивная Россия» (en rus). [Consulta: 8 agost 2023].
# Element neutre

L'element neutre, d'una operació, en un conjunt C, és un element $e\in C$ que operat amb qualsevol altre element a de C, no l'altera, és a dir:
$a*e=e*a=a$
L'element neutre de la suma en el conjunt dels nombres reals és el 0. En el mateix conjunt, quan l'operació és la multiplicació, l'element neutre és l'1.

## Definicions
### Operació interna

Donat un conjunt C amb una operació interna $*:C\times C\rightarrow C$, diem que un element $e\in C$ és:
* Un element neutre per l'esquerra si $\forall x:C\bullet e*x=x$;
* Un element neutre per la dreta si $\forall x:C\bullet x*e=x$;
* Un element neutre bilateral, o simplement un element neutre, $\forall x:C\bullet x*e=e*x=x$.
Si existeix un element neutre per l'esquerra (per la dreta) direm que l'operació $*$ és unitària per l'esquerra (per la dreta), i si l'element neutre és bilateral direm simplement que és unitària.
Propietats:
* En un conjunt poden haver-hi més d'un element neutre per l'esquerra, a condició que no hi hagi cap element neutre per la dreta, i a l'inrevés. Si hi ha elements neutres per l'esquerra i per la dreta aleshores tots els neutres són iguals entre si, i l'element neutre és únic i bilateral.
* Tot element neutre (per l'esquerra, per la dreta, o bilateral) és idempotent.
* Els elements neutres bilaterals són centrals (commuten amb tots els elements del conjunt).

### Operació externa

Donats dos conjunts C i S, i una operació binària externa per l'esquerra $*:S\times C\rightarrow C$, direm que $\epsilon \in S$ és un element neutre per l'esquerra si $\forall x:C\bullet \epsilon *x=x$. Si existeix tal element direm que l'operació és exounitària per l'esquerra, o simplement unitària. Intercanviant la posició dels operands podem definir l'element neutre per la dreta en una operació externa per la dreta.

## Exemples

| Conjunt | Operació | Element neutre |
| nombres reals | suma | 0 |
| nombres reals | multiplicació | 1 |
| funcions d'un conjunt a si mateix | composició de funcions | funció identitat |
| matrius mxn | suma de matrius | matriu de zeros |
| matrius nxn | producte de matrius | matriu identitat |
| vectors | suma de vectors | vector nul |
| cadenes de caràcters | concatenació de cadenes | cadena buida |

## Referències

* ↑ Identity Element. MathWorld (anglès)
* ↑ «Elemento neutro de la suma: El elemento neutro de la suma para los números reales es 0.». [Consulta: 27 gener 2022].
* ↑ «Elemento neutro de la multiplicación: El elemento neutro de la multiplicación para los números reales es 1, porque los números complejos son 1+0i.». [Consulta: 27 gener 2022].
* ↑ «Identity Element | Encyclopedia.com». [Consulta: 27 gener 2022].

## Vegeu també

* Element absorbent
* Element invers
* Element involutiu
* Identitat
# Philip Donald Estridge

Philip Donald Estridge (23 de juny de 1937 - 2 d'agost de 1985), conegut com a Don Estridge, va ser un informàtic estatunidenc. Va dirigir el desenvolupament de l'IBM Personal Computer (PC) original i, per tant, és conegut com a «pare de l'IBM PC». Les seves decisions han canviat dramàticament la indústria informàtica, ocasionant un gran augment en el nombre d'ordinadors personals venuts i comprats, així creant una indústria sencera de fabricants de maquinari d'IBM PCs.

## Referències

* ↑ «Philip D. Estridge» (en anglès). IBM. [Consulta: 30 gener 2011].
# Vanmanenia caobangensis

Vanmanenia caobangensis és una espècie de peix de la família dels balitòrids i de l'ordre dels cipriniformes.

## Referències

* ↑ Hora S. L. 1932. Classification, bionomics and evolution of homalopterid fishes. Mem. Indian Mus. v. 12 (núm. 2). 263-330.
* ↑ BioLib (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Wilhelm Ehlers

Wilhelm Ehlers (Hannover 1774 - Magúncia, 1845) fou un tenor i professor de música. Estudià literatura i música, començant la seva carrera artística a Weimar, en la que adquirí ràpidament gran reputació. El 1809 se l'aplaudí a Viena, el 1813 era primer tenor del teatre de Breslau, i va recórrer amb èxit, fins al 1824, els millors teatres lírics alemanys. En aquesta època es retirà de l'escena, fixant la seva residència a Frankfurt, on establí una escola de música. Després fou director dels teatres de Magúncia i Wiesbaden. Publicà diverses composicions per a cant i piano i unes cançons amb acompanyament de guitarra.

## Bibliografia

* Enciclopèdia Espasa Volum núm. 19, pàg. 329 ISBN 84-239-4519-7
# Kensington (Maryland)

Kensington és una població dels Estats Units a l'estat de Maryland. Segons el cens del 2000 tenia 1.873 habitants.

## Demografia

Segons el cens del 2000, Kensington tenia 1.873 habitants, 729 habitatges, i 467 famílies. La densitat de població era de 1.418 habitants/km².
Dels 729 habitatges en un 31% hi vivien nens de menys de 18 anys, en un 55,3% hi vivien parelles casades, en un 6,9% dones solteres, i en un 35,9% no eren unitats familiars. En el 29,1% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,08.
Per edats la població es repartia de la següent manera: un 23,5% tenia menys de 18 anys, un 5% entre 18 i 24, un 27,8% entre 25 i 44, un 23,5% de 45 a 60 i un 20,2% 65 anys o més.
L'edat mediana era de 42 anys. Per cada 100 dones de 18 o més anys hi havia 79,6 homes.
La renda mediana per habitatge era de 76.716 $ i la renda mediana per família de 96.394 $. Els homes tenien una renda mediana de 65.804 $ mentre que les dones 41.364 $. La renda per capita de la població era de 35.919 $. Entorn del 0,9% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kensington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Kensington». American Fact Finder. Oficina del Cens dels Estats Units, 12-01-2010.